
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2011. gada 13. decembra noteikumos Nr. 949 "Noteikumi par augu aizsardzības līdzekļu laišanu tirgū"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2011. gada 13. decembra noteikumos Nr. 949 "Noteikumi par augu aizsardzības līdzekļu laišanu tirgū" (turpmāk – noteikumu projekts) sagatavots, lai Ministru kabineta 2011. gada 13. decembra noteikumos Nr. 949 "Noteikumi par augu aizsardzības līdzekļu laišanu tirgū" (turpmāk – noteikumi Nr. 949) precizētu atsevišķas normas, lai nodrošinātu to atbilstību aktuālajai praksei un mazinātu administratīvo slogu. Noteikumu projekts paredz pilnveidot regulējumu attiecībā uz augu aizsardzības līdzekļu (turpmāk - AAL) apriti, tostarp, precizēt prasības attiecībā uz zema riska augu aizsardzības līdzekļiem, uzlabot izplatīšanas datu uzskaiti un veicināt datu iesniegšanas digitalizāciju, kā arī precizēt terminoloģiju un normu piemērošanu
1.2. Mērķis
Mērķa apraksts
Noteikumi Nr. 949 ir jāgroza, lai precizētu prasības attiecībā uz AAL izplatīšanu un uzglabāšanu, pielāgotu regulējumu zema riska AAL, nodrošinātu AAL izplatīšanas datu iesniegšanu elektroniskā formā, precizētu prasības attiecībā uz laboratoriju akreditāciju, skaidrotu terminoloģiju, kā arī noteiktu kārtību AAL ievešanai un izplatīšanai gadījumos, kad tie sākotnēji paredzēti citām Eiropas Savienības dalībvalstīm.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreizējais regulējums noteikumos Nr. 949 ne visos gadījumos pilnībā atbilst praksē piemērotajai augu aizsardzības līdzekļu aprites kārtībai. AAL izplatīšanas datu uzskaite un iesniegšana pašlaik nav pilnībā pielāgota elektroniskai datu apritei, un informācijas iesniegšana ne vienmēr notiek vienotā, mašīnlasāmā formātā, kas apgrūtina datu apstrādi un izmantošanu.

Praksē tiek konstatētas situācijas, kad Latvijā tiek ievesti un izplatīti AAL, kas sākotnēji paredzēti citām Eiropas Savienības dalībvalstīm, un šādu gadījumu regulējums noteikumos Nr. 949 nav noteikts, kas rada papildu administratīvo slogu.

Noteikumos Nr. 949 paredzēts, ka AAL kvalitātes novērtēšanai izmanto akreditētas laboratorijas analīžu rezultātus, tomēr regulējumā nav precizēts konkrēts akreditācijas standarts, kas var radīt interpretācijas atšķirības.

Daļa trešās reģistrācijas klases AAL ir ar zemu kaitīguma pakāpi, tomēr uz tiem tiek attiecināti vispārīgie ierobežojumi izvietošanai un uzglabāšanai.

Tāpat noteikumos lietotā terminoloģija un atsevišķas prasības attiecībā uz pārtikas produktu, lopbarības, mājdzīvnieku barības un medikamentu tirdzniecību un uzglabāšanu AAL tirdzniecības un uzglabāšanas vietās nav pietiekami viennozīmīgas, kas praksē var radīt atšķirīgu interpretāciju.
Problēmas un risinājumi
Problēmas apraksts
Valsts augu aizsardzības dienests (turpmāk – dienests) ir uzsācis AAL izplatīšanas datu uzskaites sistēmas digitalizāciju, lai izveidotu vienotu datu aprites, kontroles un analīzes vidi, kas nodrošina efektīvu atskaišu sagatavošanu un statistikas iegūšanu. Lai vienkāršotu AAL izplatīšanas datu iegūšanas procedūru un mazinātu administratīvo slogu gan AAL izplatītājiem, gan dienestam, paredzēts, ka AAL izplatītāji informāciju iesniedz dienestam, izmantojot mašīnlasāmu veidlapu vai augšupielādējot to dienesta uzturētajā Kultūraugu uzraudzības valsts informācijas sistēmā (turpmāk - informācijas sistēma), līdz ar to nepieciešams precizēt attiecīgo regulējumu noteikumu Nr. 949 4., 31., 32. un 32.1 punktā. Lai AAL izplatītājiem dotu laiku pielāgoties jaunajām prasībām, noteikumu projektā ir paredzēts pārejas periods, nosakot, ka noteikumu 4., 31., 32. un 32.1 punkta prasības stājas spēkā ar 2027. gada 1. janvāri (10. noteikumu projekta punkts). 
Risinājuma apraksts
Lai nodrošinātu augu aizsardzības līdzekļu izplatīšanas datu uzskaites digitalizāciju un vienotu datu apriti, noteikumu projekta 1. punkts paredz noteikt, ka speciālās atļaujas (licences) īpašnieks informāciju par AAL ievešanu iesniedz informācijas sistēmā, norādot konkrētus datus par AAL.

Savukārt noteikumu projekta 6. punkts nosaka pienākumu regulāri iesniegt datus par izplatītajiem AAL, precizējot iesniedzamās informācijas saturu par darījumiem un pircējiem, bet 7. punkts paredz informācijas iesniegšanu par neprofesionālajiem lietotājiem izplatītajiem AAL noteiktā termiņā.

Vienlaikus ar 8. punktu tiek noteikts, ka minētā informācija iesniedzama, izmantojot mašīnlasāma formāta veidlapu vai augšupielādējot to informācijas sistēmā, tādējādi nodrošinot vienotu pieeju datu iesniegšanai, uzlabojot datu apstrādes iespējas un mazinot administratīvo slogu gan komersantiem, gan dienestam.
Problēmas apraksts
Ņemot vērā Latvijas AAL tirgus specifiku un sezonālās svārstības, praksē veidojas situācijas, kad Latvijas tirgū trūkst AAL, kas paredzēti un marķēti Latvijas tirgum, un AAL reģistrācijas apliecības īpašnieki novirza Latvijai AAL, kas sākotnēji paredzēti citām Eiropas Savienības dalībvalstīm. Šādi gadījumi noteikumos Nr. 949 nav noteikti, un atļauju izsniegšana notiek individuāli, radot papildu administratīvo slogu.
Risinājuma apraksts
Lai nodrošinātu skaidru un vienotu kārtību, kā arī mazinātu administratīvo slogu, noteikumu projekta 2. punkts paredz papildināt noteikumus Nr. 949 ar 17.1 punktu, paredzot prasības AAL ievešanai un izplatīšanai gadījumos, kad AAL sākotnēji paredzēts citai Eiropas Savienības dalībvalstij, nosakot, ka AAL ir jābūt identiskam Latvijā reģistrētam AAL, marķētam latviešu valodā un ka reģistrācijas apliecības īpašnieks uzņemas atbildību par tā kvalitāti un izcelsmi.
Problēmas apraksts
Noteikumu Nr. 949 22. punkts paredz, ka AAL izplatītājs iesniedz dienestā akreditētas laboratorijas analīžu rezultātus, lai saņemtu lēmumu par AAL izplatīšanas termiņa pagarināšanu, tomēr regulējumā nav noteikts, atbilstoši kuram standartam laboratorijai jābūt akreditētai.
Risinājuma apraksts
Lai nodrošinātu viennozīmīgu prasību piemērošanu attiecībā uz laboratoriju akreditāciju, noteikumu projekta 3. punkts paredz precizēt noteikumu Nr. 949 22. punktu, nosakot, ka AAL analīzes veic akreditēta laboratorija atbilstoši standartam ISO/IEC 17025.
Problēmas apraksts
Dienests papildus Latvijas Augu aizsardzības līdzekļu reģistrā jau esošajiem AAL trešajā AAL reģistrācijas klasē ir reģistrējis AAL, kuru sastāvā ietilpst darbīgās vielas ar zemu kaitīguma pakāpi attiecībā uz cilvēku un dzīvnieku veselību un vidi, tāpēc uz šiem AAL nav nepieciešams attiecināt ierobežojumus, kas minēti noteikumu Nr. 949 27. un 40. punktā. 
Risinājuma apraksts
Pamatojoties uz iepriekš minēto, tiek precizēti noteikumu 27. un 40. punkta prasības, lai nodrošinātu normatīvās bāzes atbilstību jaunajai praksei (noteikumu projekta 5. un 10. punkts). Attiecīgi šie līdzekļi nav obligāti jāizvieto slēgtā skapī vai plauktā atsevišķi no citām precēm tirdzniecības vai uzglabāšanas vietās un konkrētos zema riska AAL nevar pieskaitīt pie iepriekš noteiktā AAL sadalījuma, uz kuru attiecas noteikumos minētie ierobežojumi.
Problēmas apraksts
Noteikumu Nr. 949 26. un 38. punktā noteikts, ka AAL tirdzniecības vai uzglabāšanas vietās nedrīkst atrasties pārtikas produkti, medikamenti un lopbarība, tomēr termins "lopbarība" nav viennozīmīgi saprotams un neietver mājdzīvnieku barību.
Risinājuma apraksts
Lai precizētu regulējumu, noteikumu projekta 4. un 8. punkts paredz papildināt noteikumu Nr. 949 26. un 38. punktu, nosakot, ka AAL tirdzniecības vai uzglabāšanas vietās aizliegta arī mājdzīvnieku barības tirdzniecība vai uzglabāšana.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Juridiskās personas (AAL izplatītāji), kas iesniedz datus par AAL ievešanu
Juridiskās personas (AAL izplatītāji), kas regulāri iesniedz datus par izplatītajiem AAL
Juridiskās personas (AAL izplatītāji), kas iesniedz informāciju par neprofesionālajiem AAL lietotājiem izplatītajiem 3. reģistrācijas klases AAL
Ietekmes apraksts
Noteikumu projekts ietekmēs juridiskās personas (AAL izplatītājus), jo tām būs pienākums iesniegt informācijas sistēmā informāciju par AAL ievešanu, kā arī regulāri iesniegt datus par izplatītajiem AAL, tostarp, informāciju par darījumiem un pircējiem. Tāpat izplatītājiem būs pienākums reizi gadā iesniegt informāciju par neprofesionālajiem lietotājiem izplatītajiem AAL. Minētās prasības rada papildu pienākumu apkopot, strukturēt un iesniegt informāciju, tādējādi palielinot administratīvo slogu.

Vienlaikus noteikumu projekts paredz administratīvā sloga samazinājumu, kas saistīts ar datu iesniegšanas digitalizāciju, nodrošinot vienotu informācijas iesniegšanu mašīnlasāmā formātā vai augšupielādējot to informācijas sistēmā, tādējādi samazinot manuālu datu ievadi un informācijas apstrādes laiku. Tāpat tiek noteikta skaidra kārtība AAL ievešanai un izplatīšanai gadījumos, kad tie sākotnēji paredzēti citām Eiropas Savienības dalībvalstīm, kā arī precizētas prasības attiecībā uz AAL uzglabāšanu un izvietošanu, kas samazina interpretācijas risku un ar administratīvajām procedūrām saistīto laika patēriņu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Juridiskās personas (AAL izplatītāji), kas iesniedz datus par AAL ievešanu
	palielinās
Vērtības nozīme:
	
Vidējā stundas likme AAL izplatītājam, kas iesniedz datus par AAL ievešanu
	
Laika patēriņš AAL izplatītājam, kas iesniedz datus par AAL ievešanu
	
AAL izplatītāju skaits gada laikā, kas iesniedz datus par AAL ievešanu
	
Reizes gadā, cik bieži AAL izplatītāji iesniedz datus par AAL ievešanu
	
	Tās ir administratīvās izmaksas, kas radīsies juridiskajām personām, kurām būs pienākums septiņu darba dienu laikā pēc AAL ievešanas Latvijā iesniegt informācijas sistēmā informāciju par AAL, tostarp, par nosaukumu, ievešanas datumu, partijas numuru, ražošanas datumu, iepakojuma lielumu un apjomu. Šī prasība rada papildu laika patēriņu informācijas apkopošanai, sagatavošanai un ievadei sistēmā.  Palielinās administratīvās izmaksas saistībā ar papildu datu ievadi un informācijas iesniegšanu strukturētā formā. 

Aprēķina pamatā ir šādi pieņēmumi: vidējā stundas likme norādīta, ņemot vērā CSP datu informāciju par vidējo darba samaksu privātajā sektorā 2025. gadā. Vidējais laika patēriņš noteikts, ņemot vērā informāciju, kas tika iegūta, aptaujājot personas, kuras veic attiecīgās darbības. Personu skaits tika noteikts, pamatojoties uz dienesta sniegto informāciju. Tā kā informācijas iesniegšana par AAL ievešanu notiek pēc katras ievešanas, aprēķinā izmantots vidējais reižu skaits gadā. Izmaksu novērtējums saistīts ar noteikumu 4. punktu.

	Juridiskās personas (AAL izplatītāji), kas regulāri iesniedz datus par izplatītajiem AAL
	palielinās
Vērtības nozīme:
	
Vidējā stundas likme AAL izplatītājam, kas regulāri iesniedz datus par izplatītajiem AAL
	
Laika patēriņš AAL izplatītājam, kas regulāri iesniedz datus par izplatītajiem AAL
	
AAL izplatītāju skaits gada laikā, kas regulāri iesniedz datus par izplatītajiem AAL
	
Reizes gadā, cik bieži AAL izplatītāji iesniedz datus par izplatītajiem AAL
	
	Tās ir administratīvās izmaksas, kas radīsies juridiskajām personām, kurām būs pienākums ne retāk kā reizi mēnesī iesniegt  informācijas sistēmā datus par izplatītajiem AAL, tostarp, informāciju par pārdošanas darījumiem, produktu apjomu, kā arī pircēju identifikācijas datiem. Šī prasība rada regulāru pienākumu apkopot, strukturēt un iesniegt informāciju, tādējādi palielinot administratīvo slogu. Izmaksu pieaugums saistīts ar biežāku un detalizētāku datu iesniegšanu salīdzinājumā ar esošo kārtību. 

Aprēķina pamatā ir šādi pieņēmumi: vidējā stundas likme norādīta, ņemot vērā CSP datu informāciju par vidējo darba samaksu privātajā sektorā 2025. gadā. Vidējais laika patēriņš noteikts, ņemot vērā informāciju, kas tika iegūta, aptaujājot personas, kuras veic attiecīgās darbības. Personu skaits tika noteikts, pamatojoties uz dienesta sniegto informāciju. Tā kā informācijas iesniegšana notiek ne retāk kā reizi mēnesī, aprēķinā izmantotas 12 reizes gadā. Izmaksu novērtējums saistīts ar noteikumu 31. punktu.

	Juridiskās personas (AAL izplatītāji), kas iesniedz informāciju par neprofesionālajiem AAL lietotājiem izplatītajiem 3. reģistrācijas klases AAL
	palielinās
Vērtības nozīme:
	
Vidējā stundas likme AAL izplatītājam, kas iesniedz gada pārskatu par neprofesionālajiem lietotājiem
	
Laika patēriņš AAL izplatītājam, kas iesniedz gada pārskatu par neprofesionālajiem lietotājiem
	
AAL izplatītāju skaits gada laikā, kas iesniedz gada pārskatu par neprofesionālajiem lietotājiem
	
Reizes gadā, cik bieži AAL izplatītāji iesniedz gada pārskatu par neprofesionālajiem lietotājiem
	
	Tās ir administratīvās izmaksas, kas radīsies juridiskajām personām, kurām būs pienākums ne retāk kā reizi gadā iesniegt informāciju par iepriekšējā kalendāra gada laikā neprofesionālajiem lietotājiem izplatītajiem AAL. Šī prasība rada papildu laika patēriņu datu apkopošanai un iesniegšanai.  

Aprēķina pamatā ir šādi pieņēmumi: vidējā stundas likme norādīta, ņemot vērā CSP datu informāciju par vidējo darba samaksu privātajā sektorā 2025. gadā. Vidējais laika patēriņš noteikts, ņemot vērā informāciju, kas tika iegūta, aptaujājot personas, kuras veic attiecīgās darbības. Personu skaits tika noteikts, pamatojoties uz dienesta sniegto informāciju. Tā kā informācijas iesniegšana notiek reizi gadā, aprēķinā izmantota viena reize gadā. Izmaksu novērtējums saistīts ar noteikumu 32. punktu.

	Kopā
	0,00
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

